
Dilasovi batinaši sprovode 
kapitalističku pravdu 



Jurišnici beogradskog gradonačelnika 
Đilasa, pripadnici njegove tzv. „ко- 
munalne“ policije, pre neki dan su po 
prvi put javno prikazani onakvima kakvi 
suštinski i jesu - represivna institucija 
koja, primenjujući brutalnu silu, radi 
na sprovodenju svih sumanutih nauma 
Dragana Đilasa. Naime, oni su fizički 
napali i izudarali čoveka koji je odbio da 
se povinuje njihovom naredenju i napusti 
autobus zbog toga što nije platio vožnju 
poluprivatizovanim „javnim prevozom“ 
koji su preuzeli Đilasovi pajtaši iz „Bus- 
Plusa“. Srečom, u autobusu se zatekao 
i gradanin koji je uspeo da snimi čitav 
dogadaj i divljačko ponašanje komunalne 
policije, koje je naišlo na jednodušnu osu- 
du i revolt javnosti. Velika pljačka odigrava 
se svakodnevno u Beogradu i čitavoj Srbiji. 
Represija se pojačava iz dana u dan. 

Sve je očigledniji i ogoljeniji rasizam 
prema ciganskim porodicama koje po- 
licijski batinaši več godinama brutalno 
iseljavaju iz njihovih domova, a sve zato 
da bi se bogatim investitorima obezbedi- 
lo pogodno zemljište za njihove preskupe 
zgrade. Ima li nekog ko se ovih dana 
više od Dragana Dilasa istakao po 
javno iskazanim homofobnim i drugim 
diskriminatorskim stavovima? Nevidena 
pljačka koja se sprovodi kroz rad privatne 
firme „BusPlus“, kao i svakodnevno sve 
brutalnije maltretiranje putnika, pokazuju 
da je gradonačelnik itekako zaslužio novi 
nadimak koji postaje sve popularniji - 


Ditler. То dobro podvlači osnovne crte 
njegovog političkog delovanja. 

Reakcija gradana na takvo ponašanje 
je dobra, ali još uvek nije artikulisana u 
nekom jasnom antisistemskom pokretu, 
več se uglavnom završava na verbalnoj 
osudi. Као i u slučaju svih drugih dru- 
štvenih problema, možemo očekivati 
da če ovakva represija i ponižavanje biti 
sprečeno isključivo našom sopstenom 
aktivnošču, organizovanošču i spremno- 
šču da se direktnim akcijama gazde i 
političari primoraju na ustupke. 

KreditiP Krediti! 

A za to vreme, sve manje Ijudi je u stanju 
da otplačuje kredite. Udruženje banaka 
navodi da je na kraju avgusta ukupno 
kašnjenje u otplati kredita skočilo sa 11,5 
odsto, koliko je iznosilo na kraju jula, na 
14 odsto. То je ona šargarepa koju su nam 
Dinkič i banke uvalili pre deset godina, 
a sada dolazi vreme da dobijemo i štap. 
Oduzeti stan nekome ko ga je otplačivao 
deset godina i ponovo ga prodati - ima li 
isplativije investicije? U SAD zahvaljuju- 
či ovoj strategiji danas ima više praznih 
stanova nego beskučnika, a cene stanova 
su toliko pale da ne mogu da pokriju ni 
osnovicu kredita. No, američke banke 
nastavljaju da bespoštedno izbacuju na 
ulicu Ijude koji su več ostali bez posla, 
zdravstenog osiguranja... Zato su u Špa- 
niji, Italiji, Grčkoj i drugim zemljama 
sve češči slučajevi da se komšije okupe i 
organizovano spreče oduzimanje stanova 
zbog neplačenih kredita. U sistemu koji 
pod parolom „Snadi se!“ propoveda 
otudenje i sebičluk, potlačeni širom sveta 
iznova otkrivaju snagu solidarnosti i 
uzajamne pomoči. 

Antiamerički protesti širom sveta 

U velikom broju država sa muslimanskom 
populacijom tokom prethodne nedelje 
održani su masovni protesti protiv 
prikazivanja filma, napravljenog od strane 
grupe hriščanskih fundamentalista, koji 


eksplicitno vreda islamskog „ргогока“ 
Muhameda. Oni koji su pogledali sporni 
film svesni su da on nije samo uvredljiv 
islamskim vernicima, več je, u svojoj 
banalnosti, uvredljiv i za inteligenciju. 
Naravno, kao i obično, vladajuče klase 
koriste religiju da bi učvrstile svoju vlast, 
te da bi narodu ponudile neku zamenu 
za sve patnje koje im sistem pod kojim 
tavore donosi, ali u ovom slučaju bitan je 
i kontekst. 

Pitanje glupog filma je iskoriščeno kao 
varnica koja je podstakla pražnjenje na- 
gomilanih frustracija arapskog sveta - 
dela planete koji se u poslednjih nekoliko 
decenija nalazi pod najjačim pritiskom 
američkog imperijalizma. Retko ko 
je, primera radi, žalio nad sudbinom 
američkog ambasadora u Libiji, koji je, 
u poetskom momentu istorijske pravde, 
skončao na isti način kao Moamer Gadafi 
pre njega. Ovi protesti, uprkos banalnim 
povodima, otkrivaju duboke kontradikci- 
je koje opterečuju kapitalistički sistem, 
a reakcija imperijalnih država na takva 
dešavanja - poput zabrane protesta na tu 
temu u Francuskoj - govore o tome kako 
sistem misli da reši probleme sa kojima se 
suočava. No, kao što je iz istorije poznato, 
svi sistemi koji dodu u tu fazu da vlast 
održavaju brutalnom silom i zabranama 
vrlo brzo se suočavaju sa svojim potpunim 
krahom. 


Da li ste 
znali 

...da se procenjuje da u 
svetu trenutno postoji 27 
miliona robova? 

Ч _ J 



Direktna akcija se finansira vašim 
donacijama. Svakome ko pomogne sa 
više od 500 dinara slaćemo DA na 
kućnu adresu u narednih šest meseci. 


“KADA LJUDE TUKU PALICOM, NISU SREĆNIJI AKO PALICU ZOVU “NARODNA PALICA”.” (М. Bakunim) 















AKTUEINO 

.Čitaš pogrešne knlige!" 


Policijskom inspektoru telefon je zvonio „Lili Marlen" 

ISEČAK SA SPISKA ZAPLENJENIH PREDMETA 


Bojanu Elenkovu iz Prijedora u 9 sati 
ujutru na vrata su zakucali policajci 
sa naredbom za pretres stana, koju je 
potpisao inspektor Gojko Došen. Nisu 
hteli da mu kažu za šta je osumnjičen, 
ni zašto mu pretresaju stan. Prilikom 
pretresa nisu našli ni jedan predmet za ko- 
ji bi se moglo posumnjati da je korišćen 
u izvršenju bilo kog krivičnog dela. Ali su 
zato zaplenili knjige (!) - „Komunistički 
manifest“ Marksa i Engelsa i drugu levi- 
čarsku literaturu, crveno-crnu zastavu 
i antifašističke nalepnice. Rekli su mu 
da je to nedozvoljena literatura! „Pitali 
su me: Za šta če ti ovolike antifašističke 


nalepnice?“, kaže Elenkov i dodaje da su 
mu oduzeli i računar. 

Kada su ga posle tročasovnog pretresa 
odveli u policijsku stanicu, saznao je da ga 
terete za paljenje automobila, odnosno za 
krivično delo izazivanja opšte opasnosti. 
U julu, avgustu i septembru zapaljeni su 
automobili koji su pripadali lokalnim 
močnicima i političkim funkcionerima. 
Medutim Bojan Elenkov je tri meseca bio 
van zemlje, što se jasno vidi i u njegovom 
pasošu. „Pregledali su moj pasoš i rekli 
da to nije validan dokaz. Pretili su mi 
zatvorom ako ne priznam“, objašnjava 
Bojan i dodaje: „Inspektor mi je rekao 



da čitam pogrešne knjige, da sam po- 
grešno orijentisan, da treba da čitam 
druge knjige, na šta sam odgovorio da 
se ponašaju kao nacisti. Nisam stigao ni 
da završim tu rečenicu, a inspektor mi 
je uzvratio da je Hitler imao i dobrih 
strana!“ 

U policijskoj stanici su mu oduzeli 
mobilni telefon, a narednog dana su 
počeli da maltretiraju njegove drugove, 
koje su privodili i ispitivali da li voli „da 
pali“ i ko ga „plača“. Zaplenjene stvari 
nisu još vračene. Čeka se veštačenje. 
Na kraju, Bojan kaže da su ga pitali 
čak i zašto njegovi roditelji dižu kredit. 
„Rekli su mi da ne smem da napustim 
zemlju. Inspektoru je telefon zvonio Lili 
Marlen.“ 

Jasno je da ceo sistem klizi ka fašizmu, 
jer „Ijudsko lice“ kapitalizma nije više 
održivo usled duboke krize čiji se najači 
potresi tek očekuju. Istorija nas uči da 
pred fašizmom ne sme biti povlačenja, 
kao i da je protiv fašizma najbolja 
odbrana masovan, borben i dobro 
organizovan pokret revolucionarne 
radničke klase. Izgleda da dolazi vreme 
da se ova istorijska lekcija još jednom 
utvrdi. 

Marko Đordevič 


Komšlle odbranile romsko naselie 



Policija i sudski izvršitelji koji su 17. 
septembra došli sa namerom da isele Rome 
otišli su iz Zemunske ulice neobavljena posla. 
Sudske izvršitelje dočekalo je stotinak Ijudi, 
Roma i njihovih komšija, koji su sprečili da 
23 porodice budu izbačene na ulicu i da bez 
krova nad glavom dočekaju jesenje kiše i 
hladnoču. 

Ove porodice su več jednom izbačene 
iz svojih domova, kada je Đilasova 
policija rasturila romsko naselje nadomak 


Miškovičevog „Belvila“. Pošto im, naravno, 
nije obezbeden nikakav alternativni smeštaj, 
neko vreme su se bez ičije pomoči snalazili 
po beogradskim budžacima, da bi se na kraju 
smestili u ruiniranoj zgradi u Zemunskoj 
ulici na Bežaniji. 

Pošto je taj posed u meduvremenu kupio 
neki budža, sada i odatle nameravaju da ih 
izbace. Romske porodice su u meduvremenu 
zamolile da im se omoguči da na ovoj lokaciji 
ostanu preko zime, ali država je odlučila da 


ih istera što pre. Kada su Ijudi iz organizacije 
„Regionalni centar za manjine“ saznali 
da če sudski veštak doči u pratnji policije, 
odlučili su da pozovu da se tog dana dode 
u Zemunsku kako bi se odbranilo romsko 
naselje. Uprkos zaista tragičnim uslovima za 
život u Zemunskoj, podrškom Romima nije 
branjeno samo njihovo pravo na život, več 
i Ijudskost koja se iskazuje solidarnošču sa 
najugroženijim članovima društva. 

Policajci su bili vidno iznenadeni kada su 
videli da se Romima pridružila i poveča 
grupa njihovih komšija i prijatelja koji 
su došli da ih brane i podrže. Valjda je 
pandurskom rasističkom mozgu bila 
neshvatljiva ova komšijska podrška 
Ciganima, pa su, bar za kratko vreme, 
odustali od svog nasilničkog poduhvata. 
Zasut neugodnim pitanjima i povicima 
iz okupljene gomile, sudski veštak je 
neubedljivo pokušao da se opravda tvrdeči 
kako „оп to lično ne bi uradio, ali mora 
jer ga sud pritiska‘. Posle dužeg natezanja, 
i on je digao ruke. Otišao je sa policijom 
iznenada, bez ikakvog objašnjenja. 
Naravno, Ijudi koji su učestvovali na pro- 
testu nemaju iluziju da je ovo definitivno 
- izvršitelji i policija se mogu podjedna- 
ko lako vratiti bez ikakve najave. Zato je 
ova pobeda proslavljena sa oprezom, uz 
dogovore kako se organizovati u slučaju 
ponovnog upada policije. 

K.R 

Štapu 



ZAGREBIDUBUE k 

Povodom prošlonedeljne posete Tome Nikolića Ruskoj federaciji 

Sunce sa istoka 

Vladajuća klasa Srbije pokušava da balansira između zapadnih 
država i Rusije, služeći i jedne i druge, što znači da će se radnici 
naći u još težem položaju. 


Posle izborne pobede jedne od supar- 
ničkih frakcija domaće buržoazije, 
državni aparat postepeno preduzima ko- 
rake ka otvorenoj uslužnosti i drugim 
inostranim gospodarima. Zapadne impe- 
rijaliste, čije su odluke bile zapovest 
prethodnoj vladajučoj garnituri, sve više 
zamenjuje ruska država. Takav razvoj do- 
gadaja je logičan rezultat opšteg rasula u 
ekonomiji srpske države i dugogodišnje 
nacionalističke politike trenutno vlada- 
juče stranke, koja je političkog mentora 
pronalazila upravo u Rusiji; jednoj od 
vodečih imperijalističkih sila, u kojoj su 
socijalne razlike ogromne i u kojoj je, uz 
otvorenu vezu sa kriminalom, kapita- 
lizam veoma jasno pokazao svoju razor- 
nu moč. Ojadeno, brutalno opljačkano 
stanovništvo te prostrane zemlje se guši 
pod veoma konzervativnim gospodarima, 
a nacionalni sukobi nisu retkost i sve ih je 
više. Politička scena te države je izuzetno 
mračna i kontrolisana od strane nekoliko 
reakcionarnih političkih grupacija, a več 
duže vreme je prisutan i sve aktivniji 
veliki broj nacističkih i fašističkih grupa 
i organizacija. Rusija je izmedu 2003. i 



Queimada! (1969) 

- Britanske vlasti 
šalju agenta na 
tropsko ostrvo 
pod portugalskom 
vlašču. Njegov za- 
datak je da pod- 
stakne robove na 
pobunu, kako bi 
Britanija preuzela 
ovo ostrvo na 
kome se proiz- 
vodi dosta šečerne trske. Medutim, kada 
Britanci preuzmu ostrvo i formalno ukinu 
ropstvo, bivši robovi shvataju da je i na- 
jamni rad oblik ropstva i odlučuju da se 
ponovo pobune. 


2011. u svoje eksploatatorske projekte u 
Srbiji uložila više od 1,5 milijarde dolara. 

Svedoci smo čestih diplomatskih sus- 
reta predstavnika vladajučih krugova 
Srbije i Rusije, susreta tokom kojih se 
pregovara o širenju ruskog ekonomskog 
uticaja i razvijanju saradnje. Sve to jasno 
nagoveštava da če biti više eksploatacije 
i da če monopolističke snage još više 
učestvovati u izrabljivanju radnika. 
Medutim, vladajuča klasa Srbije nije 
sasvim opredeljena, ona pokušava da 
balansira izmedu zapadnih država i Ru- 
sije, služeči i jedne i druge, što znači da 
če se radnici nači u još težem položaju, 
izmedu čekiča i nakovnja. Na jednoj stra- 
ni su velike ruske korporacije koje zanima 
samo profit, predvodene „Gaspromom“ 
(ruski biznis, pored energetike, aktivno 
učestvuje u eksploataciji srpskih radnika 
u obojenoj metalurgiji, mašinogradnji, tu- 
rizmu, bankarstvu), a sa druge strane su 
zapadne korporacije - jedina bitna razlika 
je u jeziku kojim izrabljivači govore. Eko- 
nomska eksploatacija je glavni motiv 
zbližavanja Rusije sa Srbijom. Naravno, 
srpski desničari i šovinisti pokušavaju 
da sakriju tu činjenicu promovišuči 
sliku prijateljske ruske države, uprkos 
svakodnevnoj realnosti, istorijskim lekci- 
jama i razumu koji jasno kazuje da impe- 
rijalne sile imaju sluge, a ne prijatelje. 
Opoziciju rusofilskim organizacijama 
i partijama uglavnom čine liberali, koji 
po pravilu otvoreno podržavaju zapadni 
imperijalizam i američki imperijalistički 
teror. Obe grupe zastupaju interese stra- 
nih kapitalista. 

Како če se situacija dalje razvijati i da li če 
se srpska država potpuno okrenuti Rusiji, 
vreme če pokazati. Ono što je sigurno je 
da če se frakcije buržoazije žestoko boriti 
oko plena. U „mirnom“ sukobu dve stru- 
je, prozapadne i proruske, može da izgu- 
bi samo, ionako več oslabljena i ratovi- 
ma izmučena, radnička klasa, a mogu da 
profitiraju samo srpski, zapadni i ruski 
kapitalisti. Stoga treba odbaciti sve iluzije 
o prijateljstvu imperijalista, i izboriti se, 
organizovanjem protiv kapitalističkog 
sistema, za budučnost čovečanstva. 


Uključim juče TV nakon tri meseca duge 
letnje apstinencije, kad tamo počeli da 
koriste neki novi sleng, nekakve dugačke 
poštapalice, ništa ih više ne razumem! U 
vestima trube o izvesnom rudniku nikla za 
koji voditelj i ministri svaki čas naglašavaju 
da je na nekakvom „dugom štapu“. Pređu na 
temu plata i penzija, zamislim se nešto, ni ne 
slušam, аГ se trznuh kad mi uvo zapara da 
su pomenute isplate takođe „па dugačkom 
štapu“. Pa onda onaj budzati Šilja pominje 
mogućnost referenduma o Kosovu koji je za 
sada, jefte - naravno, „па dugom štapu“. Pla- 
nira se i izgradnja nekakve velike garaže u 
Novom Sadu, ali i nju nanizaše na taj isti štap. 
Pa koliko je dug taj štap kad sve ovo stane na 
njega i od čega je kad ne pukne? Trska, čelik, 
titanijum, babobab, ružino drvo? Može li se 
prelomiti preko kolena? Mogu li se njime 
tući deca? Ide li u paru s cilindrom? Da li 
je slićan Frenklinovom gromobranskom, ili 
Eskulapovom, medicinskom? 

U crnoj hronici pominju da su se neke 
devedesetogodišnje starice potukle u 
jednom selu pokraj Požarevca. Jedna od 
njih izvukla deblji kraj kad ju je ova druga 
zveknula štapom smrskavši joj tintaru. Ni 
putnici gradskog prevoza nisu prošli bez 
povreda, pljušte batine od komunalnih 
policajaca, izgleda da je kraj torture Bus 
pljusa na dugaćkom štapu. U vestima iz kul- 
ture, promocija nekakve knjige „Uzeo sam 
dugaćki štap i poćistio mrve od brusketa“. 
Saćuvaj me bože i sakloni! Gost dnevnika, 
trener Partizana, kaže - opstanak u Ligi 
Evrope „па dugaćkom štapu“. Vremenska 
prognoza predviđa privremeno zahlađenje, 
ali prestanak suše i poćetak jeseni još uvek 
su „па dugaćkom štapu“. 

Iskljućim TV i dohvatim se štampe, i tamo 
sve na dugaćkim štapovima i to bez znakova 
navoda. Osvrnem se oko sebe. I najbliži se 
zaludeli nekakvim japanskim veštinama sa 
štapovima; svratim do prijatelja, a on sati- 
ma predano peca ribu iz monitora u fejsbuk 
igrici - sve da bi osvojio virtuelni štap vredan 
„100 bisera“. Kuku! 

Kakav je bre to magićni štap? Jel to prosja- 
ćki dugaćki štap? I ima li možda dva kraja? 

Šta? Šta? Štapovi za pecanje! Štaka za 
ludaka! 


^Dinektnu akciju možete nabaviti na sledeam тез^ЈтаГ^ 

BEOGRAD: Kulturni centri REX i CZKD; 
Knjižare BARABA, PLATO i BEOPOLIS; 

Kafići BROD, BRAT FIDEL i BRAT ČE. 
KRAGUJEVAC: Kafane MAGMAi MARKO. 
SREMSKAMITROVICA: Knjižara BUKBAR. 
UŽICE: Kafić KUĆAČAJA. NIŠ: Udruženje 
ŽENSKI PROSTOR. ZAJEČAR: Omladinski 
centarZAJEČAR. NOVI SAD: Knjižare 
^NUBLU i MALAVELIKAKNJIGA. _ ^ 



Branislav Maslič 

















Policija se ujutro 15. septembra ponovo 
sukobila s radnicima u prostoru rudnika 
Marikana, prilikom čega je korišten suzavac 
i gumeni meci. Izvršena je racija u kojoj 
su pretraživane radničke kolibe, navodno 
u potrazi za oružjem. Činjenica da su se 
radnici naoružali primitivnim oružjem, ma- 
četama i kopljima, nimalo ne iznenaduje 
ako se uzme u obzir da je pre manje od me- 
sec dana u policijskom masakru ubijeno 
36 rudara. Muškarci, žene i deca razbežali 
su se nakon što je policija, potpomognuta 
vojnim helikopterom, počela da ispaljuje gu- 
mene metke i suzavac na štrajkače. Brojni 
mediji preneli su snimke na kojima se vide 
južnoafrički radnici obliveni krvlju. Rudari 
Marikane zajedno s porodicama, žive u ne- 
posrednoj blizini rudnika u uslovima potpu- 
ne bede. То je bio jedan od razloga zašto su 
krenuli u masovni štrajk, tvrdeči da više ne 
mogu da se mire s takvim životom. Nakon 
dolaska policije neki su podigli barikade i 
zapalili gume pokušavajuči da spreče ulazak 
policije u njihovo naselje. 

Radnici su zatražili od kompanije povišicu 
od oko 6.000 randa (južnoafrička valuta), ali 


Sve brojeve „Direktne akcije“ koji su 
izlazili od januara do juna 2012. sada 
možete nabaviti u ukoričenom izda- 
nju od 100 strana u tvrdom povezu 
(vidi sliku). Komplet prva dvadeset i 
četiri broja „Direktne akcije“ dobiće 
svako ko donira 500 (ili više) dinara, 
i tako pomogne da i dalje izlazi jedini 
revolucionarni nedeljnik u Srbiji. 
Direktna akcija je projekat kako 
Uredništva i ASI, tako i svih njenih 
čitalaca. 

Za više informacija javite se na 
063/116-5551 ili 
distro @ inicij ativa. org 


kompanija „Lonmih‘ pristala je da im ponudi 
samo 1.000 randa (oko 90 evra mesečno) zbog 
čega su radnici odlučili da, uprkos zverstvu 
koje nad njima nedavno počinjeno od strane 
policije, nastave sa štrajkom. Samo dan nakon 
što su odlučili da odbace ponudu kompanije, 
usledila je nova racija. 

U ovakvoj situaciji radnici ne mogu da računa- 
ju ni na koga osim na sami sebe. U Južnoj Afri- 
ci itekako postoji snažna radnička solidarnost, 
što pokazuju i informacije da su radničke akcije 
i štrajkove počeli da preduzimaju i drugi rudari 
širom zemlje. Sedmoro radnika je prošle nede- 
Ije uhapšeno kod rudnika kompanije „ Aquari- 
us Platinum Limited“. Pojedini sindikati sve 
glasnije prete pozivom na generalni štrajk i 
to je svakako jedan od poteza koji bi radnici 
mogli da primene u ovoj kriznoj situaciji. U 
protivnom, jedino što mogu da očekuju je ja- 
čanje brutalnosti i zajedničke represije koju 
nad njima vrše poslodavci i država. 

Održane medunarodne akcije podrške 
radnicima „Dominosa" 

Federacija solidarnosti (SolFed) iz Man- 
čestera, uz podršku drugih anarhističkih i 



slobodarskih grupa iz mančesterske regije, 
organizovala je u univerzitetskom delu 
Mančestera protestni skup ispred radnje 
„Dominosa“, globalnog lanca za isporuku 
pica. Prisustvo anarhosindikalista, koji su 
pred izlogom ovog pica-servisa delili pro- 
laznicima letke, po svemu sudeči veoma je 
uzrujalo menadžera prodavnice, pa je poku- 
šao da naredi okupljenima da se sklone. De- 
monstranti su mu poručili da neče ispuniti tu 
njegovu želju buduči da stajanje na trotoaru 
nije zabranjeno. Menadžer je pozvao policiju, 
a pošto ni od toga nije bilo vajde, ovaj brižni 
branitelj korporacije pozvao je raznosače, ina- 
če zadužene da mančesterskim studentima 
uvaljuju pice po besramno visokim cenama, 
tako da su ovi momci, odeveni u majice firme, 
neko vreme zbunjeno stajali ispred radnje. 
Menadžerovo nastojanje da odbrani svoju 
firmu kao rezultat imalo je to da je ispred 
lokala stvorena još veča gužva, a tokom ove 
akcije nikome od potencijalnih mušterija ni- 
je uspelo da ude u prodavnicu. 

Ovo je bila samo jedna od brojnih 
akcija solidarnosti sa raznosačima pica iz 
„Dominosa‘ kojima su nedavno drastično 
smanjene plate. U subotu 15. septembra 
organizovani su protestni skupovi u grado- 
vima širom sveta. Odziv na ovu akciju bio je 
posebno veliki u Španiji, gde je sindikat CNT 
u nekoliko gradova izveo protestna okuplja- 
nja i aktivnosti, ali i u Poljskoj. Inače, vozači- 
ma „Dominosa“ iz Brizbejna u Australiji pla- 
te su smanjene bez ikakve najave i objašnjenja, 
i to za 19%. Pošto je u ovom ojadivanju 
saučestvovao sindikat zaposlenih u trgovini, 
australijski raznosači pica su osnovali novu 
sindikalnu organizaciju, Opštu asocijaciju 
transportnih radnika, kako bi otpočeli borbu 
protiv smanjivanja plata. 

CNT; Iniciiativa za opšti štrajk 

Španski sindikat CNT najavljuje dva protest- 
na skupa, 26. septembra u Kartageni a potom 
29. septembra u Mursiji, u znak protesta pro- 
tiv antisocijalnih mera vlade ove zemlje. CNT 
poziva radnike, „aktivno gradanstvo“, studen- 
te i nezaposlene da podrže predstoječe akcije 
sindikata koje treba da artikulišu odlučan i 
snažan otpor upornim nasrtajima na prava 
radničke klase. U proglasu CNT-a ističe se 
da ove akcije treba da promovišu generalni 
štrajk u oblastima Euskada i Navara, kao i da 
doprinesu inicijativi za sveopšti štrajk. 


Prva sezona Direktne 
akcije u №doni povezn 


Sindikalna konfederacija Anarhosindikalistička inicijativa (ASI) je ргора- 
gandno-borbena anarhistička revolucionarna sindikalna organizacija, koja se 
bori za društvo bazirano na individualnoj i kolektivnoj slobodi, ravnopravnosti 
i solidarnosti, lišeno svih oblika represije, hijerarhije i vlasti čoveka nad 
čovekom. 

ASI je Sekcija Međunarodnog udruženja radnika i radnica (MUR-AIT-IVVA) 

Direktna akcija nastavlja tradiciju časopisa Hleb i sloboda, čiji je prvi 
broj štampan 1905. u Beogradu 

Uredništvo: Kosta Ristič, RatiborTrivunac, Tadej Kurepa, Milan Lukič, 
Slobodan Stamenčič i Aleksandar Belčevič (odgovorni urednik) 

Priloge i pisma slati na kontakt adresu. 

Kontakt: CLS (DA), Poštanski pretinac 6, 

11077 Beograd, Srbija 
tel. 063/9382-382 
e-mail: da@inicijativa.org 
web: www.inicijativa.org 
Rukopisi ne gore. 

Tiraž: 1000 






















